EkBass/fiwiki-20250220-pages-articles huggingface dataset:
Saden diskografia

Tämä on Sade-yhtyeen diskografia. == Studioalbumit == Yhtyeen kaikki kuusi albumia ovat myyneet platinaa.Sade Biography, Ed Hogan, Allmusic Sulkujen jälkeen albumin parhaat sijoitukset Ison-Britannian ja Yhdysvaltojen albumilistoilla. * UK #2, US #5 * UK #1, US #1 * UK #3, US #7 * UK #10, US #3 * UK #18, US #3 * UK #4, US #1 == Livealbumit == Sulkujen jälkeen albumin parhaat sijoitukset Ison-Britannian ja Yhdysvaltojen albumilistoilla. * UK #51, US #10 == Kokoelmat == Sulkujen jälkeen albumin parhaat sijoitukset Ison- Britannian ja Yhdysvaltojen albumilistoilla. * UK #6, US #9 * UK #8, US #7 == EP:t == * * == Singlet == * Your Love is King(1984) * When Am I Going to Make a Living (1984) * Smooth Operator (1984) * Hang On to Your Love (1984) * The Sweetest Taboo (1985) * Is It a Crime? (1986) * Never as Good as the First Time (1986) * Love Is Stronger Than Pride (1988) * Nothing Can Come Between Us (1988) * Turn My Back on You (1988) * Haunt Me (1989) * No Ordinary Love (1992) * Feel No Pain (1992) * Kiss of Life (1993) * Cherish the Day (1993) * By Your Side (2000) * King of Sorrow (2001) * Somebody Already Broke My Heart (live) (2003) * Soldier of Love (2010) * Babyfather (2010) * The Moon and the Sky (2010) * Still in Love with You (2011) * The Big Unknown (2018) == Videoalbumit == * Diamond Life Video (1985) * Life Promise Pride Love (1993) * Live (1994) * Lovers Live (2002) * Live in Muninch 1984 (2011) * Bring Me Home: Live 2011 (2012) == Musiikkivideot == Vuosi Kappale Ohjaaja(t) 1984 "Your Love is King" Jack Semmens "When Am I Going to Make a Living" Stuart Orme "Smooth Operator" Julien Temple "Hang On to Your Love" Brian Ward 1985 "Smooth Operator" 1986 "Is it a Crime" "Never as Good as the First Time" 1988 "Love is Stronger Than Pride" Sophie Muller "Paradise" Alex McDowell "Turn My Back on You" Sophie Muller 1989 ”Nothing Can Come Between Us” 1992 ”No Ordinary Love” ”Feel No Pain” Albert Watson 1993 ”Kiss of Life” ”Cherish the Day” 2000 ”By Your Side” Sophie Muller 2001 ”King of Sorrow” 2010 ”Soldier of Love” ”Babyfather” 2011 ”Love is Found” == Lähteet == Luokka:Diskografiat
Le Morte d’Arthur

Le Morte d’Arthur tai Le Morte Darthur on sir Thomas Maloryn vuonna 1470 kirjoittama proosaversio kuningas Arthurin legendasta. Se on legendan ensimmäinen englanniksi kirjoitettu proosaversio. Teoksen painoi ja julkaisi kirjanpainaja William Caxton vuonna 1485. Lontoon British Libraryssa on Le Morte d’Arthurin ainut säilynyt käsikirjoitus. Le Morte d’Arthur kertoo kuningas Arthurin ja pyöreän pöydän ritarien vaiheet aikajärjestyksessä alkaen Arthurin syntymästä. Maloryn versio tarinasta perustuu ranskalaisiin ritarirunoelmiin, mutta painottaa esikuviensa hoviromantiikan sijaan ritarien veljeyttä ja yhtenäisyyttä. Malory tuo tarinan keskiöön myös petoksen – Lancelotin ja Guineveren aviorikoksen – joka lopulta johtaa pyöreän pöydän ritarien tuhoon. == Suomenkieliset laitokset == *Arthur kuningas ja hänen jalot ritarinsa : tarinoita Thomas Maloryn Morte d'Arthurista, suomentanut Aino Lehtonen. WSOY, 1908 *Pyöreän pöydän ritarit. Lyhentäen suomentanut Marja Helanen-Ahtola. Karisto 1979 == Lähteet == Luokka:Keskiajan kirjallisuus Luokka:Tarut kuningas Arthurista
Cyprichromis

Cyprichromis on kirjoahventen (Cichlidae) heimoon kuuluva kalasuku. Siihen kuuluu viisi lajia, joita tavataan Afrikasta: * Cyprichromis coloratus Takahashi & Hori, 2006 * Cyprichromis leptosoma (Boulenger, 1898) – Killiahven * Cyprichromis microlepidotus (Poll, 1956) – Okrakilliahven * Cyprichromis pavo Büscher, 1994 – Safiirikilliahven * Cyprichromis zonatus Takahashi, Hori & Nakaya, 2002 == Lähteet == Luokka:Kirjoahvenet
Otgontenger

Otgontenger (mongoliaksi Отгонтэнгэр, "Nuorin taivas") on 4 008 m korkea vuori Mongoliassa, Zavhanin provinssissa, ja Hangaivuorten korkein huippu. Se on ainoa pysyvästi lumihuippuinen vuori Hangaivuorilla. Siitä asti, kun buddhalaisuus saapui Mongoliaan, mongolit ovat perinteisesti uskoneet kiivaiden jumalien asuttavan monia Mongolian pyhistä vuorista. Erityisesti bodhisattva Ochirvaani eli Vajrapani on liitetty Otgontengeriin. ==Ympäristö== Otgontengerin ympäristö on mäkistä ja lähes asumatonta; väentiheys on alle kaksi henkeä neliökilometrillä, eikä lähistöllä ole pysyviä asutuksia. Kasvillisuus on enimmäkseen ruohoaroa. ==Ilmasto== Seudulla vallitsee kylmä aroilmasto. Vuoden keskilämpötila on -5 °C. Vuoden lämpimin kuukausi on heinäkuu, jolloin keskilämpötila on 14 °C, ja kylmin joulukuu, -24 °C. Vuosittainen sademäärä on keskimäärin 240 mm. Kostein kuukausi on heinäkuu, jolloin sataa keskimäärin 65 mm, ja kuivin tammikuu, jolloin sataa 2 mm. ==Lähteet== Luokka:Aasian vuoret Luokka:Mongolian maantiede
James Montgomery

James Montgomery (1771–1854) oli englantilainen runoilija, jonka runoelma The wanderer of Switzerland on Byronin Childe Haroldin edeltäjä. Proosarunon The World before the Flood luonnonkuvaukset ovat kauniita ja vaikuttavia, toiminnan esitys taas heikko. Original hymns for public, private and social devotion (1853) ovat parhaita englanninkielisiä uskonnollisia runoja.Montgomery, James, Tietosanakirja osa 6, palsta 675, Tietosanakirja Osakeyhtiö 1913 == Lähteet == ==Aiheesta muualla== Luokka:Skotlantilaiset runoilijat Luokka:Virsirunoilijat Luokka:Herrnhutilaisuus Luokka:Vuonna 1771 syntyneet Luokka:Vuonna 1854 kuolleet
Caquetaia

Caquetaia on kirjoahventen (Cichlidae) heimoon kuuluva kalasuku. Siihen kuuluu kolme lajia, joita tavataan Etelä-Amerikasta: * Caquetaia kraussii (Steindachner, 1878) – Variskirjoahven * Caquetaia myersi (Schultz, 1944) – Kaksiraitakirjoahven * Caquetaia spectabilis (Steindachner, 1875) – Närhikirjoahven == Lähteet == Luokka:Kirjoahvenet
Audi Field

Audi Field on jalkapallostadion Washington DC:ssä. Stadion on MLS:ssä pelaavan DC Unitedin kotistadion ja siinä on 20 000 istumapaikkaa. Se valmistui vuonna 2018. https://audifielddc.com/ == Lähteet == Luokka:Yhdysvaltain jalkapallostadionit Luokka:Washingtonin (DC) rakennukset ja rakennelmat
Peukalo-Liisa

Peukalo-Liisa () on tanskalaisen Hans Christian Andersenin satu, jonka hän julkaisi ensimmäisen kerran vuonna 1835 Kööpenhaminassa. == Juoni == Eräänä päivänä muuan nainen kysyy vanhalta noidalta, miten hän voisi saada lapsen. Noita vastaa: ”Istuta tämä siemen purkkiin ja katso mitä tapahtuu!”. Siemenestä kasvaa kuin kasvaakin valtava tulppaani, jonka sisällä istuu hyvin pieni tyttö, noin peukalon kokoinen. Nainen nimeää hänet Peukalo-Liisaksi. Eräänä päivänä, kun Peukalo-Liisa on nukkumassa, sammakot kaappaavat hänet. Kovakuoriaiset pelastavat hänet, mutta hylkäävät metsään. Sieltä Liisa löytää asuinpaikan erään hiiren luota. Lopussa hän menee naimisiin kokoisensa prinssin kanssa.Hans Christian Andersen: Satujen Maailma == Lähteet == == Aiheesta muualla == Luokka:H. C. Andersenin sadut
Francisco de Moraes

Francisco de Moraes, myös Morais (noin 1500 – 1572 Evora, PortugaliMorais, Francisco de, Bibliotheque nationale de France, viitattu 5.8.2020 ) oli portugalilainen romaaninkirjoittaja, jonka kuuluisin teos on ritariromaani Palmerin de Inglaterra (1544). Moraes on lisäksi kirjoittanut kulttuurihistoriallisesti mielenkiintoiset Dialogos.Moraes, Francisco de, Tietosanakirja osa 6, palsta 688, Tietosanakirja Osakeyhtiö 1913 == Lähteet == Luokka:Portugalilaiset kirjailijat Luokka:1500-luvulla syntyneet Luokka:Vuonna 1572 kuolleet
Murchisonin putous

Murchisonin putous () eli Kabalegan putous (Kabalega Falls) on vesiputous Victorian Niilissä Ugandassa. ==Ominaisuudet== Putous sijaitsee Kyogajärven ja Albertinjärven välissä. Järvien välillä on kolme koskea vesiputouksineen, joiden yhteenlaskettu korkeus on 120 m. Murchisonin putous on niistä korkein. Sen yläpuolella Niili ahtautuu vain seitsemän metrin levyiseen rotkoon ja putoaa 43 m, ennen kuin virtaa länteen Albertinjärveen. == Historiaa == Ensimmäiset eurooppalaiset putouksilla olivat englantilainen tutkimusmatkailija Samuel Baker ja hänen vaimonsa Florence 1860-luvun puolivälissä. He nimesivät putoukset Royal Geographical Societyn puheenjohtajan, Sir Roderick Murchisonin mukaan. Idi Aminin valtakaudella putouksen nimi muutettiin Kabalegan putoukseksi 1800-luvulla eläneen ugandalaisen kuninkaan Kabalegan mukaan. Aminin vallastasyöksemisen jälkeen vanha nimi palasi kuitenkin käyttöön. Nimeä Kabalega Falls käytetään silti välillä epävirallisissa yhteyksissä. Elokuussa 2019 Ugandan hallitus hylkäsi etelä-afrikkalaisen Bonang Power & Electricity -yhtiön tarjouksen rakentaa putoukseen vesivoimala, koska se tuhoaisi alueen luontoarvoja ja vahingoittaisi turismia. == Kuvia == Murchison Falls, Nile River, Uganda (15504926800).jpg|Murchisonin putous Murchison Falls from above.jpg|Murchisonin putous yläpuolelta == Lähteet == == Aiheesta muualla == Luokka:Vesiputoukset Luokka:Niilin vesistö Luokka:Ugandan maantiede
Polemon (käärmesuku)

Polemon on myyräkyiden (Atractaspididae) heimoon kuuluva käärmesuku, johon kuuluu 14 lajia. Ne ovat huonosti tunnettuja maan alla eläviä käärmeitä, joita tavataan Afrikassa. == Ulkonäkö ja koko == Polemon-suvun lajit ovat kiiltäväsuomuisia, yleensä tummanvärisiä käärmeitä, ja monella lajilla on silmiinpistävän oranssi tai keltainen rengas kaulan ympärillä. Häntä on lyhyt tynkä. Ne ovat varsin pieniä, ja useimmat lajit kasvavat harvoin yli 80-senttisiksi. == Elintavat == Polemon-lajit ovat huonosti tunnettuja käärmeitä, mutta useimpien lajien tiedetään olevan aktiivisia yöllä ja lisääntyvän munimalla. Niiden ravinto koostuu pääasiassa muista käärmeistä, erityisesti aitosokkokäärmeistä, ja ne voivat syödä itsensä kokoisia käärmeitä. Niillä on uurteiset takamyrkkyhampaat, mutta ne eivät ole vaarallisia ihmisille. == Levinneisyys ja elinympäristö == Polemon-käärmeet elävät pääasiassa metsissä Keski-, Länsi- ja Itä-Afrikassa. Ne oleskelevat lähinnä maan alla lehtikarikkeessa ja koloissa. == Lajit == Sukuun kuuluu 14 lajia: * Polemon acanthias * Polemon ater * Polemon barthii * Polemon bocourti * Polemon christyi * Polemon collaris * Polemon fulvicollis * Polemon gabonensis * Polemon gracilis * Polemon graueri * Polemon griseiceps * Polemon neuwiedi * Polemon notatus * Polemon robustus == Lähteet == Luokka:Uuskäärmeet
Siniraitaperhoahven

Siniraitaperhoahven (Hypoplectrus indigo) on meriahventen (Serranidae) heimoon ja saha-ahventen (Serraninae) alaheimoon kuuluva merivesissä elävä kalalaji. Siniraitaperhoahven voi kasvaa maksimissaan noin 15 senttimetrin mittaiseksi. Sen väritys on hyvin samankaltainen kuin raitaperhoahvenella (Hypoplectrus puella), josta erotukseksi sillä kuitenkin juovat ovat sinisiä ja niiden väliin jäävät alueet ovat valkeita. Kylkiviivallaan lajilla on 48–53 suomua. Siniraitaperhoahventa tavataan yleisimpänä Hispaniolan ja Great Inaguan saarten läheisyydessä olevilla riutoilla. Myös Caymansaarilla ja Jamaikassa se on yleinen, ja esiintyy lisäksi myös harvinaisempana Floridan aluevesillä ja toisinaan myös Bahamasaarilla ja läntisen manner-Karibian vesillä. Karibian alueella se muodostaa 3,6 prosenttia sukunsa Hypoplectrus lajien havainnoista. Siniraitaperhoahven oleskelee 3–45, yleensä 3–17 metrin syvyydessä vedenpinnasta. Siniraitaperhoahvenen ravintoa ovat pääasiassa kalat, jotka muodostavat lähes 80 prosenttia sen ravinnosta. Se syö muun muassa sinineitokalaa (Chromis cyanea) ja aurinkoneitokalaa (Chromis insolata). Siniraitaperhoahventen vatsoista on löydetty myös äyriäisiä. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Saha-ahvenet
Copadichromis

Copadichromis on kirjoahventen (Cichlidae) heimoon kuuluva kalasuku. Siihen kuuluu 25 lajia, joita tavataan Afrikasta: * Copadichromis atripinnis Stauffer & Sato, 2002 * Copadichromis azureus Konings, 1990 – Siniutaka * Copadichromis borleyi (Iles, 1960) – Valkosaumautaka * Copadichromis chizumuluensis Stauffer & Konings, 2006 * Copadichromis chrysonotus (Boulenger, 1908) – Kultaselkäutaka * Copadichromis cyaneus (Trewavas, 1935) – Kobolttiutaka * Copadichromis cyanocephalus Stauffer & Konings, 2006 * Copadichromis diplostigma Stauffer & Konings, 2006 * Copadichromis geertsi Konings, 1999 * Copadichromis ilesi Konings, 1999 – Valkoharjautaka * Copadichromis insularis Stauffer & Konings, 2006 * Copadichromis jacksoni (Iles, 1960) – Siniotsautaka * Copadichromis likomae (Iles, 1960) – Kaksitäpläutaka * Copadichromis mbenjii Konings, 1990 – Keltakylkiutaka * Copadichromis melas Stauffer & Konings, 2006 * Copadichromis mloto (Iles, 1960) – Tähtiutaka * Copadichromis nkatae (Iles, 1960) – Valkoselkäutaka * Copadichromis parvus Stauffer & Konings, 2006 * Copadichromis pleurostigma (Trewavas, 1935) – Täpläutaka * Copadichromis pleurostigmoides (Iles, 1960) – Kolmipisteutaka * Copadichromis quadrimaculatus (Regan, 1922) – Nelitäpläutaka * Copadichromis trewavasae Konings, 1999 – Tummavatsautaka * Copadichromis trimaculatus (Iles, 1960) – Kolmitäpläutaka * Copadichromis verduyni Konings, 1990 – Siniselkäutaka * Copadichromis virginalis (Iles, 1960) – Punaharjautaka == Lähteet == * Lajien suomenkieliset nimet: === Viitteet === Luokka:Kirjoahvenet
Saha-ahvenet

Saha-ahvenet (Serraninae) on yksi meriahventen (Serranidae) kalaheimon kolmesta alaheimosta. Siihen kuuluvat seuraavat 13 sukua: * Bullisichthys Rivas, 1971 * Centropristis Cuvier, 1829 * Chelidoperca Boulenger, 1895 * Cratinus Steindachner, 1878 * Diplectrum Holbrook, 1855 * Dules Cuvier, 1829 * Hypoplectrus Gill, 1861 * Paralabrax Girard, 1856 * Parasphyraenops Bean, 1912 * Schultzea Woods, 1958 * Serraniculus Ginsburg, 1952 * Serranus Cuvier, 1816 * Zalanthias Jordan & Richardson, 1910 == Lähteet == * Sukujen auktorit: === Viitteet === *
Henrik Paulig

Henrik Paulig (14. syyskuuta 1915 Helsinki – 29. tammikuuta 1982 Davos, SveitsiHenrik Pauligin kuolinilmoitus Helsingin Sanomissa 4.2.1982. (Maksullinen lähde.)) oli suomalainen yritysjohtaja ja pääkonsuli.Kuka kukin on 1978, s. 704–705. Henrik Paulig syntyi Pauligin yrittäjäsukuun. Hänen isänsä oli Eduard Paulig ja isoisänsä Gustav Paulig. Hän opiskeli diplomiekonomiksi ja kauppatieteen maisteriksi. Hän työskenteli Paulig- yhtiössä vuodesta 1935 alkaen, toimitusjohtajana 1947–1973 ja hallituksen puheenjohtajana vuodesta 1953. Hän hoiti myös useita talouselämän luottamustehtäviä, esimerkiksi Suomen tukkukauppojen liiton valtuuskunnassa vuodesta 1944, Helsingin kauppakamarin hallituksen jäsenenä vuodesta 1953 ja Fennian hallintoneuvostossa vuodesta 1983 alkaen. Pauligille myönnettiin pääkonsulin arvonimi vuonna 1970. Hänen poikansa Robert Paulig työskenteli jonkin aikaa Paulig-yhtiössä mutta perusti sittemmin oman kahvilaketjunsa. ==Lähteet== Luokka:Vuonna 1915 syntyneet Luokka:Vuonna 1982 kuolleet Luokka:Suomalaiset yritysjohtajat Luokka:Paulig
Hypoplectrus

Hypoplectrus on meriahventen (Serranidae) heimoon kuuluva Atlantin valtamereltä, Karibianmereltä ja Karibian alueella tavattava kalasuku. Sen tyyppilaji on raitaperhoahven (Hypoplectrus puella). Hypoplectrus-suvun eri lajit voidaan erottaa toisistaan lähes pelkästään värityksen pohjalta, minkä lisäksi myös lajien sisäiset vaihtelut ovat suuria. Tästä johtuen eri lajien määrää on ollut hankalaa määrittää ja tämä vaihteleekin suuresti eri julkaisujen välillä. Hypoplectrus-sukuun luetaan seuraavat 18 lajia: * Hypoplectrus aberrans Poey, 1868 – keltaperhoahven * Hypoplectrus atlahua Tavera & Acero, 2013 * Hypoplectrus castroaguirrei Del Moral Flores, Tello- Musi & Martínez-Pérez, 2012 * Hypoplectrus chlorurus Cuvier, 1828 – keltapyrstöperhoahven * Hypoplectrus ecosur Victor, 2012 * Hypoplectrus floridae Victor, 2012 * Hypoplectrus gemma Goode & Bean, 1882 – siniperhoahven * Hypoplectrus gummigutta (Poey, 1851) – kultaperhoahven * Hypoplectrus guttavarius (Poey, 1852) – ujoperhoahven * Hypoplectrus indigo (Poey, 1851) – siniraitaperhoahven * Hypoplectrus maculiferus Poey, 1871 * Hypoplectrus maya Lobel, 2011 * Hypoplectrus nigricans (Poey, 1852) – mustaperhoahven * Hypoplectrus providencianus Acero P. & Garzón-Ferreira, 1994 – naamioperhoahven * Hypoplectrus puella (Cuvier, 1828) – raitaperhoahven * Hypoplectrus randallorum Lobel, 2011 * Hypoplectrus unicolor Walbaum, 1792 – voiperhoahven == Lähteet == * Taksonomian lähde alaheimon sukuun asti: * Alempien taksonien suomenkieliset nimet: === Viitteet === Luokka:Saha-ahvenet
Okrakilliahven

Okrakilliahven (Cyprichromis microlepidotus) on kirjoahventen (Cichlidae) heimoon kuuluva makean veden kalalaji, jota pidetään myös akvaariossa. Okrakilliahven voi kasvaa korkeintaan 11 senttimetrin mittaiseksi. Sillä on selkäevässään 12–14 piikkiruotoa sekä 15–17 pehmeää ruotoa ja peräevässä kolme piikkiruotoa ja 12–13 pehmeää ruotoa. Okrakilliahven elää endeemisenä eli kotoperäisenä Tanganjikajärvellä. Sitä tavataan Burundista, Kongon demokraattisesta tasavallasta ja Tansaniasta. Kansainvälinen luonnonsuojeluliitto IUCN on luokitellut okrakilliahvenen puutteellisesti tunnetuksi lajiksi. Okrakilliahven elää noin 23–25 asteen lämpöisissä vesissä vähintään kymmenen metrin syvyydessä. Sopiva pH-arvo sille on 7,5–8,5. Ravinnokseen laji käyttää äyriäisiä ja kotiloita. Naaras munii yhden kudun aikana noin 25 munaa. == Lähteet == Luokka:Kirjoahvenet
Ayub Ogada

Ayub Ogada (alun perin Job Seda; 1956 Mombasa – 1. helmikuuta 2019 Nyahera, Kisumun piirikunta) oli kenialainen laulaja-lauluntekijä, lyyran kaltaisen nyatitin soittaja ja näyttelijä.Ayub Ogada Real World RecordsKenyan nyatiti legend Ayub Ogada dies Music in Africa Ogada polveutui läntisen Kenian luokansoista. Hän lähti 6-vuotiaana vanhempiensa mukana Chicagoon, jossa perheen isä opiskeli lääketiedettä. Keniaan palattuaan Ogada alkoi työskennellä sekä perinteisen että modernin musiikin parissa. 1970-luvulla hän kuului Black Savage -yhtyeeseen, ja vuonna 1979 hän perusti yhdysvaltalaisen Alan Donovanin kanssa African Heritage Bandin. Ogada levytti African Heritage Bandissa albumit Niko Saikini ja Handas. Hän pääsi myös kiertämään Euroopassa ja tekemään esiintymisiä elokuvissa, joihin kuuluivat Minun Afrikkani ja The Kitchen Toto. Vuonna 1986 Ogada muutti Lontooseen. Hän esiintyi vuonna 1988 WOMAD-tapahtumassa Cornwallissa, herätti Real World Recordsin mielenkiinnon ja levytti sen artistin albumina En Mana Kuoyo (1993).En Mana Kuoyo Real World Records Albumin kappaleita on käytetty sellaisissa elokuvissa kuin Unelma Afrikasta (2000), Uskollinen puutarhuri (2005), Samsara (2011) ja The Good Lie (2014). Vuonna 2005 Ogada esiintyi Eden Projectin Live 8 -tapahtumassa. == Lähteet == == Aiheesta muualla == * Luokka:Kenialaiset laulajat Luokka:Laulaja-lauluntekijät Luokka:Kenialaiset näyttelijät Luokka:Vuonna 1956 syntyneet Luokka:Vuonna 2019 kuolleet
Eric García

Eric García Martret (s. 9. tammikuuta 2001 Barcelona, Espanja) on espanjalainen jalkapalloilija, joka edustaa espanjalaista FC Barcelonaa. Hän on pelipaikaltaan keskuspuolustaja. == Seurajoukkueura == García on Barcelonan kasvatti, ja pelasi seuran junioreissa 2008–2017. Hän siirtyi Manchester Cityn junioriakatemiaan 2017. Cityn edustusjoukkueessa hän debytoi Englannin liigacupin ottelussa Leicesteriä vastaan joulukuussa 2018. Englannin Valioliigassa hän pelasi ensimmäisen kerran Watfordia vastaan syyskuussa 2019. Kauden aikana hän pelasi kaikkiaan 13 liigaottelua. Mestarien liigassa hän debytoi Dinamo Zagrebia vastaan joukukuussa 2019, ja pelasi samalla kaudella myös puoilvälieräottelun Lyonia vastaan. Liigacupissa hän pelasi kolme ensimmäistä ottelua Cityn matkalla mestaruuteen. García pelasi kaudella 2020–2021 kuusi valioliigaottelua Cityn voittaessa mestaruuden. Mestarien liigassa hän pelasi kolme alkulohko-ottelua. Liigacupin voittajajoukkeessa hän pelasi yhden ottelun. García palasi kasvattajaseuraansa Barcelonaan ilmaissiirrolla kesällä 2021. Hän oli jouluun 2022 mennessä pelannut 35 Primera Divisiónin ottelua ja tehnyt yhden maalin. Mestarien liigassa hän on Barcelonassa pelannut kahdeksan ja Eurooppa-liigassa viisi ottelua. == Maajoukkueura == García pelasi 2017 kahdessa ottelussa Espanjan voittaessa alle 17-vuotiaiden Euroopan-mestaruuden ja yhdessä ottelussa Espanjan saavuttaessa saman ikäluokan MM-hopeaa. Alle 17-vuotiaiden EM-kilpailuissa 2018 hän pelasi Espanjan kaikki neljä ottelua. Hän pelasi kaikissa viidessä ottelussa täyden ajan Espanjan voittaessa alle 19-vuotiaiden Euroopan- mestaruuden 2019. García pelasi ensimmäisen ottelunsa Espanjan jalkapallomaajoukkueessa Kansojen liigan ottelussa Ukrainaa vastaan syyskuussa 2020. Ensimmäisen MM-karsintaottelunsa hän pelasi Kreikkaa vastaan maaliskuussa 2021. Hän oli EM-kilpailuissa 2021 avauskokoonpanossa otteluissa Slovakiaa, Kroatiaa ja Italiaa vastaan. Hän pelasi täyden peliajan kaikissa kuudessa ottelussa Espanjan saavuttaessa hopeaa Tokion olympialaisissa 2021. Hän kuului Espanjan joukkueeseen MM-kilpailuissa 2022, muttei päässyt pelaamaan. == Lähteet == == Aiheesta muualla == * Eric García WhoScored- sivustolla. Luokka:Espanjalaiset jalkapalloilijat Luokka:Espanjalaiset olympiamitalistit Luokka:Vuonna 2001 syntyneet Luokka:Elävät henkilöt
Cult Cunth

Cult Cunth on vuonna 2020 muodostunut radikaali feministinen taideaktivistiyhteisö. Yhteisön perustajajäseniä ovat Sandra Marins ja Säde Vallarén. == Historia == Vuonna 2019 teki Vallarén järjesti Sandra Marinsin kanssa feministisen vapauta nänni -tissiflashmobin, joka vaati tasa-arvoa ja yhtäläistä oikeutta yläosattomuuteen kaikille sukupuolille.https://www.hs.fi/kaupunki/art-2000006135407.html Miksi yläosattomuus sallitaan vain miehille? Flashmob Hietsussa puolustaa naisten oikeutta riisua paitansa]. Helsingin sanomat 7.6.2019. Julkisuus jatkui kun Vallarénin ja Marinsin järjestämässä tempauksessa Marins näytti rintansa suorassa televisio-ohjelmassa Linnan juhlien jatkoilla. Tapauksesta tehtiin useampi rikosilmoitus nimikkeellä "sukupuolisiveellisyyden julkinen loukkaaminen", mutta syyttäjä ei jatkanut esitutkintaa. Vuonna 2020 Marinsin ja Vallarénin toiminta laajeni feminististä ja poikkitaiteellista aktivismia tekeväksi Cult Cunth -aktivistiyhteisöksi. Cult Cunthin ensimmäinen aktio oli Tissiflashmob 2020, joka järjestettiin 1.8.2020 kahdeksassa eri kaupungissa. Yhteisön toinen aktio oli hashtagin #naakkajahti kaappaaminen sosiaalisessa mediassa. Haasteessa jaettiin Maa- ja metsätaloustuottajain Keskusliiton MTK:n järjestämän "naakkajahdin" virallisen hashtagin alla lintusaaliskuvien sijaan seksilelukuvia. Aktiossa otetaan kantaa eläinten oikeuksien lisäksi myös seksipositiivisuuteen ja tasa-arvoon. Syyskuussa Culth Cunth piti esillä sitä, miten media käsitteli naisiin kohdistuvaa väkivaltaa sekä otsikoinnin että uhrin syyllistämisen näkökulmista. Aiheen käsittely jatkui Pasilassa Feministisen kollektiivin ja Cult Cunthin Naisviha näkyväksi -mielenosoituksella. Mielenosoituksessa nostettiin esille poliisin saamattomuus puuttumisessa nettihäirintään tai naisvihaan. Vuoden 2020 itsenäisyyspäivänä Cult Cunth järjesti naisvihagaalan, jonka ehdokkaista media nosti esille korkeakouluopiskelijakulttuurin seksistiset perinteet. Blogaaja Natalia Salmela jakoi kokemuksensa teekkaribileistä, jossa fuksitytöt juotettiin humalaan ja heitettiin vaatteet päällä uima-altaaseen, jonka jälkeen käytännössä ainoa vaihtoehto oli siirtyä kylmästä ulkoilmasta lämmittelemään sekasaunaan. == Lähteet == == Aiheesta muualla == * Cult Cunth Instagramissa Luokka:Suomalaiset feministiset järjestöt Luokka:Suomalaiset taideyhdistykset
Yiwaidjan kielet

Yiwaidjankielet, tai iwaidjankielet, on pieni Australialaisiin kieliin kuuluva kielikunta Australian pohjoisosissa Cobourgin niemimaalla. Kielikuntaan kuuluu yhteensä neljä kieltä: * Amurdak * Garig-Ilgar * Iwaidja * Mawng Kielikuntaan kuuluvat kielet ovat hyvin uhanalaisia ja esimerkiksi iwaidjan ja mawngin kielillä on kummallakin vain muutama sata puhujaa. == Lähteet == *
Juha Pusa

Juha Pusa (s. 1958) on suomalainen kalastusaiheista kirjoittava kirjailija.Kansalliskirjasto : Juha Pusa == Teoksia == * Perhonsidonta; tekijät Simo Lumme, Juha Pusa ; piirrokset Simo Lumme ; valokuvat Matti J. Särömaa, Jari Tuiskunen. Otava 1988, 2. painos 1993, 3. painos 1996 * Suomen kalastavimmat perhot. WSOY 1988, 3. painos 1994 * Oivalliset ottiperhot. Tanssiva lohi, Helsinki 1995, 2. painos 2002 * Iloisten lohilasten meriseikkailu: satu lapsille ja muille seikkailunhaluisille; kuvitus Maija Lohikoski. Tanssiva lohi, Helsinki 1997 * Perhonsitojan kirja; tekijät Juha Pusa, Anssi Uitti ; piirrokset Anssi Rauhala. Ajatus, Helsinki 2002, 2. painos 2004 == Lähteet == Luokka:Suomalaiset tietokirjailijat Luokka:Vuonna 1958 syntyneet Luokka:Elävät henkilöt
Scafati

Scafati on kunta ja teollisuuskaupunki Sarno-joen varrella Campanian alueella Etelä-Italiassa noin 25 kilometriä Napolista kaakkoon ja saman verran Salernosta luoteeseen. Langobardit käynnistivät Scafatin kehityksen kaupungiksi 600-luvulla, myöhemmin keskiajalla paikkakunta oli erinäisten taistelujen näyttämönä. Scafatin keskustassa sijaitsevassa Santa Maria delle Verginin kirkossa on taidehistoriallisesti merkittävä polyptyykki 1500-luvulta. == Maantiede ja ilmasto == Scafati sijaitsee Salernon maakunnan luoteiskolkassa lähellä Tyrrhenanmerta. Kaupungin halki virtaa 24-kilometrinen Sarno-joki. Scafati on alankoa, mutta jo muutama kilometri keskustasta luoteeseen maasto kohoaa ylängöksi: siellä on Vesuvius. Tulivuoren länsipuolella on Napolin keskusta. Myös Scafatin itä- ja eteläpuolella on vuoristoa, joka kohoaa paikka paikoin yli kilometrin korkeuteen merenpinnan yläpuolelle. Lounaassa on Sorrenton niemimaa ja etelässä Amalfin rannikko. Alueella vallitsee välimerenilmasto kuumine kesineen ja leutoine talvineen. Scafatin vuotuinen keskilämpötila on 16,6 °C. Kylmin kuukausi on tammikuu, jonka keskilämpötila on 9,2 °C, lämpimimmät ovat heinä- ja elokuu, joiden keskilämpötilat ovat 24,2 °C. == Historia == Scafatin alue oli asutettu Rooman valtakunnan aikana. Langobardit valtasivat strategisesti tärkeän Sarnon laakson 650-luvulla ja rakensivat Sarnon varrelle tornin, jonka ympärille Scafati alkoi kasvaa. Keskiaikana paikkakunta sijaitsi Napolin ja Beneventon valtapiirien rajalla, joten taisteluita käytiin aika ajoin. 1530-luvulla Scafatin taloudellinen merkitys lisääntyi. Molempain Sisiliain kuningaskunnassa 1800-luvulla Scafati oli huomattava tekstiiliteollisuuden ja aseteollisuuden keskus. Scafatin kirkkoja ovat muun muassa napolilaista barokkia edustava Santuario di Maria Santissima Incoronata dei Bagni ja renessanssin arkkitehtuuria edustava Chiesa di Santa Maria delle Vergini, jonka historia alkaa 1400-luvulta. Scafatin puistoja on muun muassa Parco Wenner, joka rakennettiin 1800-luvulla. Samalta vuosisadalta on myös Palazzo Mayer, jonka rakennutti Sarnon alueella tekstiiliteollisuutta harjoittanut Mayerin suku. == Talous ja liikenne == Scafatin merkittäviä teollisuudenaloja ovat elintarviketeollisuus, kemianteollisuus ja mekaaninen teollisuus. Scafatin rautatieasema, Stazione di Scafati, sijaitsee rataosuudella Napoli–Salerno. Toinen rautatieasema, Stazione di Scafati (Circumvesuviana), sijaitsee Vesuviusta kiertävän Circumvesuviana-radan varrella. Keskeinen moottoritieyhteys on Autostrada A 3 (Napoli–Salerno). == Urheilu == Scafatin koripallojoukkue Scafati Basket saavutti menestystä 2000-luvun alussa. Kaupungin merkittävin jalkapalloseura on Associazione Sportiva Dilettantistica Scafatese Calcio 1922 (Scafatese Calcio). Se on yltänyt sarjatasolle Serie B. Seuran kotikenttä on Stadio comunale 28 settembre 1943. == Lähteet == == Aiheesta muualla == *Scafati, Campania, Italia — Sunrise, Sunset, and Daylength Luokka:Salernon maakunnan kunnat
FA Cup 2007–2008

Kauden 2007–2008 FA Cup alkoi 9. marraskuuta 2007 ja päättyi 17. toukokuuta 2008 loppuotteluun Portsmouthin ja Cardiffin välillä. == Välierät == Päivämäärä Kotijoukkue Tulos Vierasjoukkue 5.4.2008 WBA 0–1 Portsmouth 6.4.2008 Barnsley 0–1 Cardiff City == Loppuottelu == 17.5.2008 Cardiff City – Portsmouth 0–1 == Lähteet == * Footballsite Luokka:FA Cup Luokka:Jalkapallosarjojen kausi 2007–2008/2008
Kamilla Steiwer

Kamilla Steiwer (o.s. Olaussen, s. 1993 Fredrikstad) on norjalainen suunnistaja. Riian MM-kilpailuissa 2018 Olaussen oli mukana Norjan neljänneksi sijoittuneessa viestijoukkueessa ja sijoittui henkilökohtaisella pitkällä matkalla viidenneksi. Suunnistuksen EM-kilpailuissa Olaussen sijoittui viestijoukkueessa kuudenneksi vuonna 2014. Juniorien MM-kilpailuissa Olaussen sijoittui viestijoukkueessa viidenneksi vuonna 2013. Doksyn MM-kilpailuissa 2021 Steiwer oli Norjan pronssia voittaneessa viestijoukkueessa. Unkarin EM- kilpailuissa 2024 Steiwer suunnisti Norjan toiseksi tulleessa viestijoukkueessa. Suunnistuksen maailmancupin osakilpailuissa Olaussen on sijoittunut kerran toiseksi ja kerran kolmanneksi.http://runners.worldofo.com/kamillaolaussen.html Olaussen suunnisti ankkuriosuuden Fredrikstad SK:n vuoden 2019 Venlojen Viestin voittaneessa joukkueessa.https://results.jukola.com/tulokset/fi/j2019_ve/ve/lopputulokset/ == Lähteet == Luokka:Norjalaiset suunnistajat Luokka:Vuonna 1993 syntyneet Luokka:Elävät henkilöt
Nocera Superiore

Nocera Superiore on kunta Campanian alueella Etelä-Italiassa noin 35 kilometriä Napolista itäkaakkoon. Paikkakunnan historia on sama kuin Nocera Inferioren aina vuoteen 1850. Nocera oli ennen Rooman valtakunnan aikaa etruskien ja samnilaisten kaupunki. Maaperä on hedelmällistä ja maatalous on tärkeä elinkeino. Kaupungissa on runsaasti teollisuutta. == Maantiede ja ilmasto == Nocera Superiore sijaitsee Salernon maakunnan luoteiskolkassa Monti Lattarin vuoriston pohjoisreunalla lähellä Tyrrhenanmerta. Alueella vallitsee välimerenilmasto kuumine kesineen ja leutoine talvineen. Viereisen Nocera Inferioren vuotuinen keskilämpötila on 16,6 °C. Keskimäärin kylmintä on tammikuussa, lämpimintä puolestaan heinä- ja elokuussa. == Historia == Nocera Superioren historia on sama kuin Nocera Inferioren aina 1800-luvun puoleen väliin saakka, jolloin kaupungit erotettiin toisistaan. Vuoden 1980 maanjäristys vaurioitti kaupunkia pahoin. Yleisilmeeltään verraten modernin Nocera Superioren historiallista arkkitehtuuria edustaa muun muassa 500-luvulla rakennettu varhaiskristillinen kirkko Santa Maria Maggiore ja barokkityylinen kirkko San Bartolomeo Apostolo. Kaupungista on löydetty myös ennen ajanlaskun alkua rakennetun amfiteatterin, Teatro di Nuceria Alfaternan, rauniot. == Talous ja liikenne == Noceran Superioren talouselämä perustuu monipuoliseen maatalouteen ja teollisuuteen; kaupungissa on muun muassa metalliteollisuutta. Noceran Superioren rautatieasema, Stazione di Nocera Superiore, sijaitsee rataosuudella Napoli–Salerno 39,1 kilometriä Napolin päärautatieasemalta. Etäisyys Nocera Inferioren asemalta on kolmisen kilometriä länteen. Keskeinen maantieyhteys on Strada statale 18 Tirrena Inferiore, josta on pääsy Autostrada A 3:lle (Napoli–Salerno) Nocera Inferioren ja Cava de’ Tirrenin liittymistä. == Lähteet == == Aiheesta muualla == *Nocera Superiore, Campania, Italia — Sunrise, Sunset, and Daylength Luokka:Salernon maakunnan kunnat
Kevin Kouassivi-Benissan

Kevin Kouassivi-Benissan (s. 25. tammikuuta 1999 Helsinki) on suomalainen jalkapalloilija, pelipaikaltaan laitapuolustaja. Hän edustaa Veikkausliigassa pelaavaa HJK:ta. Hänen isänsä on kotoisin Togosta. == Pelaajaura == Helsingin Pikku Huopalahdessa kasvanut Kouassivi-Benissan on edustanut HJK:ta 6-vuotiaasta asti. Ensimmäisen miesten ottelunsa hän sai tililleen Klubi 04:n riveissä kaudella 2016. Seuraavat kaksi kautta Kouassivi-Benissan kuului Klubi 04:n vakiomiehistöön. Veikkausliigadebyytinsä HJK:n paidassa hän teki 14. heinäkuuta 2018, kun HJK kaatoi TPS:n maalein 2–1. Kauden 2019 Kouassivi- Benissan aloitti HJK:ssa, mutta elokuussa 2019 hänet lainattiin Rovaniemen Palloseuraan. RoPS:n paidassa Kouassivi-Benissan sai tililleen kahdeksan veikkausliigaottelua. Hän onnistui myös tekemään ensimmäisen liigamaalinsa ottelussa FC Lahtea vastaan. Kauden 2020 hän oli lainasopimuksella FC Interissä, jossa hän pelasi 19 liigaottelua ja teki yhden maalin. Kaudeksi 2021 Kouassivi-Benissan palasi HJK:n riveihin, mutta loukkaantumiset rajoittivat hänen pelaamistaan. Lopulta hän kykeni pelaamaan vain neljässä liigaottelussa. Kauden 2022 Kouassivi-Benissan vietti jälleen lainalla, tällä kertaa FC Lahdessa. Kouassivi-Benissan on edustanut Suomea useissa eri juniorimaajoukkueissa. Ensimmäisen kutsunsa Suomen A-maajoukkueeseen hän sai syyskuun 2023 EM-karsintaotteluihin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1999 syntyneet Luokka:Elävät henkilöt
Álvaro Muñiz

Álvaro Muñiz Cegarra (s. 7. syyskuuta 1988 Gijón) on espanjalainen jalkapalloilija, pelipaikaltaan keskikenttäpelaaja. Hän edustaa kotimaassaan UP Langreoa. Muñiz on edustanut yli kymmentä eri seuraa Espanjan kolmannella sarjatasolla. Kaudella 2017–2018 hän teki Espanjan cupin vierasottelussa Athletic Bilbaota vastaan lisäajalla maalin, jolla hänen edustamansa Formentera pudotti pääsarjajoukkue Bilbaon jatkosta. Vuoden 2019 alussa Muñiz siirtyi Internacional de Madridista Suomen Veikkausliigassa pelaavaan FC Interiin. Kaudella 2019 hän pelasi Veikkausliigassa 23 ottelua, joista 22 ottelua avauskokoonpanossa. Kaudella 2020 hän pelasi 21 liigaottelua, joissa 20 kertaa avauskokoonpanossa. Tammikuussa 2021 hän palasi pelaamaan kotimaahansa. == Lähteet == Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Panembahan Krapyak

Panembahan Krapyak (myös Krabyak) oli Mataramin valtakunnan hallitsija vuodesta 1601 kuolemaansa 1613 asti. Hänen isänsä oli Mataramin hallitsija Senapati.Keat Gin Ooi 2004, s. 131 Panembahan Krabyakin valtakauden alussa hänen kaksi veljeään yritti kaapata vallan. Ensimmäinen oli Demakissa vaikuttanut Pangeran Puger, joka sai hollantilaisen merisotilaan Jacob van Heemskerckin miehiltä apua ja torjui Panembahan Krabyakin ensimmäisen hyökkäyksen. Tämä kapina kukistettiin lopulta vuonna 1604 Panembahan Krabyakin lähdettyä itse taisteluun. Jonkin verran myöhemmin toinen hänen veljistään, Pangeran Jayaraja Panaragasta, nousi puolestaan kapinaan. Kyseisestä konfliktista ei ole saatavilla eurooppalaisperäisiä lähteitä, joita voitaisiin vertailla paikallisiin lähteisiin, joten sen kulusta tiedetään hyvin vähän. Vaikuttaa kuitenkin siltä, että se oli nopeasti ohi.Hall 1981, s. 305-306Kahler 1981, s. 263 Panembahan Krabyakin aikana Mataramin ja Surabayan välillä käytiin konfliktia, joka oli alkanut jo hänen isänsä aikana. Koska Surabayaa suojasivat kiinalaismalliset vahvat linnoitukset, oli sen valloittaminen rynnäköllä Mataramille mahdotonta, eikä Panembahan Krabyak edes yrittänyt sitä. Konflikti jatkui lähinnä molemminpuolisten ryöstöretkien muodossa, minkä lisäksi Surabaya tuki Panembahan Krabyakin vihollisia. Panembahan Krabyak kuoli vuonna 1613, mahdollisesti loppuvuodesta, sillä hänen kuolemansa mainitaan Jan Pieterszoon Coenin 1. tammikuuta 1614 päivätyssä kirjeessä. Häntä seurasi Mataramin hallitsijana hänen vanhin poikansa Ransang, joka myöhemmin tunnettiin nimellä Agung. == Lähteet == * * * === Viitteet === Luokka:Indonesialaiset aateliset Luokka:Mataramin sulttaanikunta Luokka:1500-luvulla syntyneet Luokka:Vuonna 1613 kuolleet
Nissan Ariya

Nissan Ariya on Nissanin vuodesta 2022 lähtien valmistama crossover-tyyppinen sähköautomalli. Sen konseptimalli esiteltiin Tokion autonäyttelyssä lokakuussa 2019, tuotantoversio puolestaan seuraavan vuoden heinäkuussa. Ariya on ensimmäinen malli, joka perustuu Renault–Nissan-konsernin sähköautomalleja varten kehittämälle CMF-EV-perusrakenteelle. Auto on saatavana viidellä erilaisella voimalinjaversiolla. Akkukokoja on kaksi: 65 tai 90 kilowattituntia. Takavetoisessa malliversiossa tehovaihtoehdot ovat 215 hevosvoimaa pienemmällä akkukoolla ja 240 hevosvoimaa suuremmalla. Suurin toimintamatka on ensin mainitussa 360 kilometriä ja jälkimmäisessä 500 kilometriä. Nelivetoisessa E-4ORCE-versiossa teho on 278 hevosvoimaa pienemmällä ja 304 hevosvoimaa suuremmalla akkukoolla. Toimintamatkat ovat 340 ja 460 kilometriä. Malliston huipulla on Performance, jossa kookkaamman akun ja nelivetoisen voimalinjan yhdistelmästä otetaan tehoa 392 hevosvoimaa. Sen suurin toimintamatka on 400 kilometriä. == Lähteet == == Aiheesta muualla == Ariya Luokka:Sähköautot Luokka:J-segmentin autot Luokka:2020-luvun autot
Hopeatetrafluoroboraatti

Hopeatetrafluoroboraatti (AgBF4) on hopeakationien ja tetrafluoroboraatti- anionien muodostama epäorgaaninen ioniyhdiste. Se on valkoista tai likaisenvaaleaa kiinteää jauhetta, joka liukenee veteen ja muihin poolisiin liuottimiin. == Valmistaminen == Hopeatetrafluoroboraattia voidaan valmistaa monin tavoin, esim. antamalla booritrifluoridin ja hopeaoksidin reagoida bentseenin läsnäollessa, tai hopeafluoridin reagoida booritrifluoridin kanssa nitrometaanin läsnäollessa. == Käyttö == Hopeatetrafluoroboraatti on käyttökelpoinen reagenssi epäorgaanisessa ja organometallisessa kemiassa. Sekoitettuna dikloorimetaaniin se on kohtalaisen vahva hapetin. Hopeaheksafluorofosfaatin tavoin sitä käytetään halidi-anionien tai -ligandien korvaamiseen heikosti koordinoivilla tetrafluoroboraatti-anioneilla. Tuloksena syntyy vastaavia hopeahalideja. == Lähteet == == Aiheesta muualla == * Pubchem: Silver tetrafluoroborate Luokka:Hopeayhdisteet Luokka:Booriyhdisteet Luokka:Fluoriyhdisteet
Rick Ketting

Rick Ketting (s. 15. tammikuuta 1996 Nieuwerkerk aan den IJssel) on alankomaalainen jalkapalloilija, pelipaikaltaan puolustaja. Hän edustaa Suomen Veikkausliigassa pelaavaa FC Interiä. Ketting nousi Sparta Rotterdamin junioreista edustusjoukkueeseen kaudella 2014–2015. Joukkue nousi kaudeksi 2016–2017 Eredivisieen, jossa Ketting pelasi vain yhden ottelun. Kesällä 2017 hän siirtyi toisella sarjatasolla pelanneeseen Go Ahead Eaglesiin. Vuoden 2019 alussa Ketting siirtyi Suomeen. Hän edusti kaudella 2019 IFK Mariehamnia ja pelasi Veikkausliigassa 29 ottelua, joissa hän teki neljä maalia, niistä kaksi kauden toisessa liigaottelussaan FC Honkaa vastaan. Kaudeksi 2020 hän siirtyi myöskin Veikkausliigassa pelaavaan FC Interiin. Hän pelasi kauden aikana 21 liigaottelua ja teki maalin kauden ensimmäisessä liigaottelussa Rovaniemen Palloseuraa vastaan sekä syyskuussa Seinäjoen Jalkapallokerhoa vastaan. Ketting pelasi Alankomaiden alle 20-vuotiaiden maajoukkueessa kaksi ottelua ja teki ensimmäisessä niistä kaksi maalia Tšekkiä vastaan. == Lähteet == Luokka:Alankomaalaiset jalkapalloilijat Luokka:Vuonna 1996 syntyneet Luokka:Elävät henkilöt
Connor Ruane

Connor James Ruane (s. 15. marraskuuta 1993 Manchester) on englantilainen jalkapalloilija, pelipaikaltaan aiemmin puolustajana ja nyttemmin keskikentän laidalla. Hän edustaa Bulgarian liigassa pelaavaa Lokomotiv Plovdivia. Ruane muutti vanhempiensa kanssa 9-vuotiaana Espanjaan ja pelasi liigauransa alkuvuosina Espanjan kolmannella sarjatasolla. Pisimpään hän edusti Hérculesta ja viimeksi Jumillaa. Elokuussa 2019 hän siirtyi Suomen Veikkausliigassa pelaavaan FC Interiin. Kaudella 2019 hän pelasi Veikkausliigassa seitsemän ottelua ja teki maalin ensimmäisessä ottelussaan Kokkolan Pallo-Veikkoja vastaan. Kaudella 2020 hän pelasi 21 liigaottelua ja teki niissä kolme maalia. Tammikuussa 2021 hän siirtyi bulgarialaisseura Lokomotiv Plovdiviin. == Lähteet == Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
Japanin kielet

Japani on hyvin homogeeninen yhteiskunta, jossa väestö koostuu melkein yksinomaan etnisistä japanilaisista. Maalle ei kuitenkaan ole määritelty mitään virallista kieltä. == Japanin kieli ja japanilainen viittomakieli == Japanin kieli ei ole virallinen kieli Japanissa, vaikka se on enemmistön äidinkieli. Yksi syy jättää virallinen kieli määrittelemättä on todennäköisesti se, että Japanin väestö on pitkään ollut hyvin homogeeninen ja maahan on muuttanut verrattain vähän vieraskielistä väestöä. Japanin ulkopuolella kieli ei juurikaan ole käytössä minkään alueen ensimmäisenä tai toisena virallisena kielenä. Japanilainen viittomakieli (jap. 日本手話, Nihon Shuwa) on hyvin samantapainen kuin korealainen ja taiwanilainen viittomakieli. Vuonna 2018 säädetyn lain mukaan japanilaisella viittomakielellä on sama asema kuin japanilla. Viittomakieli on arviolta 50 000 (vuonna 2006) japanilaisen äidinkieli. == Vähemmistökielet == === Ainu === Ainu on lähinnä Hokkaidossa puhuttava isolaattikieli, joka ei ole sukua japanille. Ainuista arviolta vain 4,6 % puhuu ainua erittäin sujuvasti, mikä tarkoittaa hieman yli 300 henkilöä. Japani tunnusti ainun maan alkuperäisväestön kieleksi huhtikuussa 2019. Lain nojalla paikallishallinnon tulee edistää ainun kieltä ja valtio tukee tätä rahallisesti. === Ryukyulaiset kielet === Japani alkoi korvata riukiukielet saarten ensisijaisena kielenä 1880-luvulla. Nykyään suurin osa näistä kielistä on uhanalaisia. Viime aikoina näitä kieliä, mm. okinawaa, on alettu elvyttää. == Lähteet == *
Pyhän kolminaisuuden kirkko (Wilmington)

Pyhän kolminaisuuden kirkko, tunnetaan myös nimellä Old Swedes on kirkkorakennus Delawaren Wilmingtonissa Yhdysvalloissa. Se rakennettiin vuosina 1698–1699 vanhaan ruotsalaisten perustamaan Fort Christinan siirtokuntaan. Se oli alkujaan luterilainen kirkko, mutta se siirtyi episkopaaleille vuonna 1791. Kirkko on Yhdysvaltain kansallisten historiallisten muistomerkkien luettelossa. == Historia == Pyhän kolminaisuuden kirkon taustalla on nykyisen Wilmingontin alueelle muuttaneet ruotsalaiset ja suomalaiset siirtolaiset. Fort Christinan siirtolaiset käyttivät nykyisen kirkon aluetta hautausmaana, mutta siellä on myös todisteita delawareintiaanien toiminnasta. Kirkko rakennettiin vuosina 1698–1699, ja se vihittiin käyttöön Pyhän Kolminaisuuden päivänä 1699. Ruotsin valtio tuki kirkon rakentamista, vaikka Ruotsi oli jo menettänyt Fort Christinan, joka oli siirtynyt vuonna 1664 Englannille. Lars Girelius oli kirkon viimeinen ruotsalainen pastori. Hän jätti seurakunnan vuonna 1791, ja hänen tilalleen tuli Joseph Clarkson. Kirkon hallinta siirtyi tämän jälkeen Yhdysvaltain episkopaaliselle kirkolle. Seurakunta rakensi vuonna 1830 uuden kirkon, jolloin vanha rakennus jäi vähälle käytölle. Siellä pidettiin yli vuosikymmenen ajan vain yksi tapahtuma vuodessa, ja se alkoi rapistua. Rakennus otettiin uudelleen käyttöön vuonna 1842, jolloin sen vanhat puiset penkit vaihdettiin pitkiin kirkonpenkkeihin, tiililattian päälle tehtiin puinen lattia ja parvekkeen portaat siirrettiin sisätiloihin. Kirkko valittiin vuonna 1961 kansalliseksi historialliseksi muistomerkiksi, ja vuonna 1966 se listattiin historiallisten kohteiden kansalliseen rekisteriin. == Lähteet == == Aiheesta muualla == *Old Swedes Historic Site Luokka:Yhdysvaltain kirkot Luokka:Kristinusko Delawaressa Luokka:National Register of Historic Places Luokka:Yhdysvaltain episkopaalinen kirkko Luokka:Luterilaisuus Yhdysvalloissa Luokka:Uusi-Ruotsi
Ellinton Costa Morais

Ellinton Antonio Costa Morais (s. 30. maaliskuuta 1990 Bauru), taiteilijanimeltään Liliu, on brasilialainen jalkapalloilija, pelipaikaltaan hyökkääjä. Hän edustaa Perun Primera Divisiónissa pelaavaa Sport Huancayoa. Liliu saapui Brasiliasta Eurooppaan vuonna 2010 ja on tämän jälkeen pelannut Belgiassa, Kuwaitissa, Kyproksella, Israelissa, Maltalla, Virossa, Ruotsissa ja Suomessa. Hän voitti vuonna 2018 Nõmme Kaljun joukkueessa Viron-mestaruuden ja oli liigan paras maalintekijä. Vuoden 2019 jälkipuolella hän edusti ruotsalaista IF Brommapojkarnaa, josta hän tammikuussa 2020 siirtyi Suomen Veikkausliigassa pelaavaan FC Interiin. Kaudella 2020 hän pelasi Interissä 17 liigaottelua mutta vain kolme kertaa avauskokoonpanossa. Hän teki maalin vierasottelussa FC Hakaa vastaan. == Lähteet == Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Shrewsbury Town FC

Shrewsbury Town FC on jalkapalloseura Shrewsburystä, Shropshirestä. Joukkue pelaa kaudella 2022-2023 Ykkösliigassa, kolmannella tasolla. Joukkueen kotikenttä on New Meadow ja lempinimi The Shrews.Shrewsbury Town FC == Lähteet == Luokka:Englantilaiset jalkapalloseurat
Ottosson

Ottosson on muun muassa seuraavien ruotsalaisten henkilöiden sukunimi: * Anna Ottosson (s. 1976), alppihiihtäjä ja olympiamitalisti * Axel Ottosson (s. 1996), jääkiekkoilija * Jan Ottosson (s. 1960), maastohiihtäjä ja olympiavoittaja * Kristofer Ottosson (s. 1976), jääkiekkoilija * Peter Ottosson (s. 1965), jääkiekkoilija.
Olof Stahre

Nils Olof Stahre (19. huhtikuuta 1909 Lerum – 7. maaliskuuta 1988 Blentarp) oli ruotsalainen upseeri ja kenttäratsastuksen olympiavoittaja. Stahre voitti kenttäratsastuksen joukkuekilpailussa olympiakultaa Helsingissä 1952 ja olympiahopeaa Lontoossa 1948. Helsingissä hänen sijoituksensa yksilökilpailussa oli kahdeksas. Stahre ylennettiin reservissä majuriksihttps://runeberg.org/statskal/1963/0387.html.Ruotsin olympiakomiteaOlympedia == Lähteet == * Profiili Ruotsin olympiakomitea * === Viitteet === == Aiheesta muualla == * Luokka:Ruotsalaiset kenttäratsastajat Luokka:Ruotsalaiset olympiavoittajat Luokka:Ruotsalaiset upseerit Luokka:Vuonna 1909 syntyneet Luokka:Vuonna 1988 kuolleet
Cranachan

Cranachan on perinteinen skottilainen jälkiruoka. Sitä nautittiin alun perin sadonkorjuun juhlistamiseksi, kesäkuun vadelmasadon korjuun jälkeen. Jälkiruoka valmistetaan kermasta, tuoreista vadelmista, skottilaisesta kaurasta ja viskistä. Sitä on kutsuttu "skottilaisten jälkiruokien kiistattomaksi kuninkaaksi". Cranachan perustuu crowdie-juustosta, kevyesti paistetusta kaurasta, kermasta ja paikallisesta hunajasta tehtyyn aamiaiseen. Vadelmasatokautena aamiaiseen voidaan lisätä vadelmia. Cranachania tarjoillaan nykyisin ympäri vuoden, ja erityisesti juhlapäivinä. Jälkiruokaa tarjoillaan perinteisesti tuomalla jokaista ainesosaa erikseen pöytään, jotta kukin voi koota jälkiruoan oman makunsa mukaan. ==Resepti== Tästä perinteisestä skottilaisesta vanukkaasta on monta versiota. Aikaisemmissa resepteissä käytettiin crowdie-juustoa kerman sijaan tai sen lisäksi, ja sitä kutsuttiin joskus kerma-crowdieksi. Jotkut muut vanhemmat reseptit ovat yksinkertaisempia, jättäen viskin pois ja kohdellen marjoja valinnaisena lisänä. Uudemmissa resepteissä crowdie-juusto on vaihdettu kermavaahtoon. Uusissa resepteissä käytetään rasvaista kermaa, viskiä, hunajaa ja tuoreita vadelmia, sekä paistettua kauraa johon annetaan imeytyä pieni määrä viskiä yön yli.Cranachan, www.bbcgoodfood.com. BBC heinäkuu 2010. Viitattu 21. kesäkuuta 2020. Ruoka tarjoillaan usein korkeista jälkiruokalaseista. Vaihtoehtoisiin versioihin kuuluu appelsiini-cranachan,Orange Cranachan, www.bbcgoodfood.com. BBC tammikuu 2010. Viitattu 21. kesäkuuta 2020. cranachan-trifle,Raspberry Cranachan Trifle, www.bbcgoodfood.com. BBC tammikuu 2009. Viitattu 21. kesäkuuta 2020. maustettu rommi ja shortbread-keksi. Maustettua rommia käytettäessä rommitaikina taitetaan kermavaahdon kanssa ja asetetaan shortbread-keksien päälle, minkä jälkeen vadelmat lisätään. Viskissä uitettuja rusinoita voidaan käyttää vadelmien sijaan. Suklaa-cranachania voidaan tehdä hienonnettujen paistettujen hasselpähkinöiden, kevyen muscovado-sokerin ja suklaan kanssa. ==Lähteet== ==Aiheesta muualla== * Cranachan Ohje Wikibooks- sivustolla Luokka:Jälkiruoat Luokka:Skotlantilainen keittiö Luokka:Juhlat
Folke Frölén

Karl Folke Frölén (25. helmikuuta 1908 Eskilstuna – 6. marraskuuta 2002 Uumaja) oli ruotsalainen kenttäratsastuksen olympiavoittaja. Frölén voitti kenttäratsastuksen joukkuekilpailussa olympiakultaa Helsingissä 1952. Yksilökilpailussa hän sijoittui 15:nneksi.Ruotsin olympiakomiteaOlympedia == Lähteet == * Profiili Ruotsin olympiakomitea * === Viitteet === == Aiheesta muualla == * Luokka:Ruotsalaiset kenttäratsastajat Luokka:Ruotsalaiset olympiavoittajat Luokka:Vuonna 1908 syntyneet Luokka:Vuonna 2002 kuolleet
Ivolgan temppeli

Ivolgan temppeli () on Burjatiassa sijaitseva buddhalainen temppeli. Temppelin yhteydessä toimii buddhalainen yliopisto. Temppelin ehkä tunnetuin asukas on lama Dashi-Dorzho Itigilov, jonka muumiota säilytetään temppelissä. Temppeli toimi alkujaan paikallisessa puutalossa, noin 36 kilometrin päässä Ulan- Udesta. Vuonna 1945 Josif Stalin antoi paikallisille munkeille luvan temppelin rakentamiseen. Päärakennus valmistui vuonna 1976. Dalai lama vieraili Ivoglan temppelissä vuonna 1982. Vuodesta 2011 temppeliä on johtanut Ajur Tsyrendylykov. == Galleria == Tiedosto:Dmitry Medvedev in Buryatia August 2009-2.jpg|Dmitri Medvedev vierailee temppelissä vuonna 2009. Tiedosto:Иволгинский дацан - ворота.jpg|Temppelin sisäänkäynti Tiedosto:Stamp of Russia 2001 No 698 Ivolginsky Datsan.jpg|Temppeliä kuvaava postimerkki vuodelta 2001. Tiedosto:Детали Иволгинского дацана.jpg|Rukouspyöriä ==Lähteet== == Aiheesta muualla == Luokka:Burjatia Luokka:Buddhalaiset temppelit Luokka:Buddhalaisuus Venäjällä